Sagen drejer sig om forældremyndighed, bopæl og samvær
Ret: Retten i Glostrup (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I GLOSTRUP
DOM

afsagt den 13. december 2021

Sagen er behandlet for lukkede døre.

Sag BS-14202/2021-GLO

Far
(beskikket advokat Michael Nauman)

mod

Mor
(beskikket advokat Maiken Breum)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 12. april 2021.

Far fremsatte følgende påstande:
Forældremyndighed:

Overfor påstanden om ophævelse af den fælles forældremyndighed for Barn, født
Dato 2020 var påstanden frifindelse.

Bopæl:
Barn, født Dato 2020 skal have bopæl hos Far.

Samvær:



/

2

Der fastsættes et optrappende samvær for Barn, født Dato 2020 med Far på
følgende måde:

8 uger:
2 timer en hverdag i hver uge fra kl. 14:00 – 16:00, hvor mormor kan deltage de
første 2 gange, (samværet med deltagelse af mormor kan f.eks. være i City 2 el-ler
Leos Legeland), derefter

8 uger:
4 timer en hverdag i hver uger fra kl. 14:00 – 18:00, derefter

Fremadrettet:
8 timer en hverdag eller lørdag, hver uge fra kl. 10:00 – 18:00

Subsidiært, hvis samværet fastsættes til 8 timer hver anden uge, skal der være
samvær i 4 timer om torsdagen fra kl. 14:00 – 18:00 i den modsatte uge.

Barn har spist aftensmad, når hun afleveres kl. 18:00.

Far henter i institution og afleverer et neutralt sted, f.eks. Hundige Storcenter.
Hvis lørdag afhentes og afleveres Barn samme neutrale sted.

Mor fremsatte følgende påstande:

Forældremyndighed:
Den fælles forældremyndighed over Barn, født Dato 2020 ophæves og tillægges
Mor alene.

Bopæl:
Barn, født Dato 2020 skal have bopæl hos Mor.

Samvær:
Der fastsættes et optrappende samvær for Barn, født Dato 2020 med Far på
følgende måde:

8 uger:
2 timer om torsdagen i hver uge fra kl. 14:00 – 16:00, hvor mormor kan deltage
de første 6 gange, (samværet med deltagelse af mormor skal være et sted, hvor
der er mulighed for aktivitet, så Barn kan lege)

8 uger:
4 timer om torsdagen, i hver uge fra kl. 14:00 – 18:00, derefter

Fremadrettet:



/

3

8 timer lørdag eller søndag i ulige uger i 3 måneder fra kl. 10:00 – 18:00 og
samvær 4 timer fra kl. 14:00 – 18:00 i lige uger.

Far henter i institution og afleverer et neutralt sted, f.eks. Hundige Storcenter. Om
lørdagen afhentes og afleveres Barn samme neutrale sted.

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Parterne har fælles forældremyndighed.

Af notat af 4. august 2020 fra Sundhedsplejen fremgår, at Mor fortæl-
ler, at hun er flyttet hertil fra By 1 og at far kommer til By 2 på et se-nere
tidspunkt. Lige nu er mor derfor alene med Barn, som hun oplever stres-sende og
en smule overvældende.

Af notat af 21. september 2020 fremgår, at far nu er flyttet til By 2 og det er
tydeligt at mor har det meget bedre nu.

Af notat af 13. oktober 2020 fremgår, at forældrene fortæller at det går godt og
vejledes i at møde Barn.

Af notat af 16. november 2020 fremgår, at far er gået og ønsker at blive skilt.
Mors to brødre deltager i besøget og fortæller om familiernes kulturelle bag-
grund. Sundsplejersken bemærker:

”Jeg oplever i dag, at Mor er afklaret med situationen, og ser en sammenhæng imel-lem
mine tidligere besøg, hvor jeg var bekymret, da Mor og BF (barnefaderen) har væ-ret
uenige og det har for mig været tydeligt, at BF var mest interesseret i, at jeg gik igen.
…
Jeg har ikke på noget tidspunkt set BF lave en sutteflaske, skifte ble eller andet, og har
primært taget Barn op, eller siddet med hende på opfordring fra Mor.

Det er tydeligt for mig, at Mor er Barns primære kontaktperson, er i trivsel og ud-vikler
sig, som hun skal.
…
I det at Mor har en familie, der støtter hende og er der for hende, samt de muslimske regler
omkring at kvinden ikke må ses med andre mænd de første tre måneder inden en
skilsmisse kan erklæres, givet de nu mening for mig, hvorfor Mor har haft svært ved at
møde op i Familiens Hus, på trods af at hun har ønsket dette.
… ”



/

4

Det fremgår at besøget den 4. januar 2021 blev aflyst, da Mor var i Du-bai.

Af notat af 18. januar 2021 fremgår, at der blev aflagt ekstra besøg mhp. trivsel i
hele familien. Barn vokser rigtig flot og er i trivsel.

Af stamdataoplysninger fra Sundhedsplejen By 2, fremgår, at Far fra den 3.
september 2020 til den 6. oktober og igen fra den 13. oktober 2020 til den 6.
november 2020 var tilmeldt på Adresse 1, By 3, hvor Mor boede med Barn.

Af SMS korrespondance mellem parterne den 9. og 11. september 2020 fremgår,
at de flere gange aftalte, at Far skulle passe Barn, så Mor kunne få sovet, gå til
frisør eller være sammen med veninder.

Familieretshuset har den 17. december 2020 truffet en midlertidig afgørelse om

 
 
 
 
 
kontaktbevarende samvær, hvorefter der skal være samvær med Barn hver
søndag kl. 16 – 18, første gang den 20. december 2020 samt hver onsdag kl. 16 –
18, første gang den 23. december 2020.

Far lavede den 4. januar 2021 følgende underretning: ”Jeg har fået kendskab til, at
et barn eller en ung under 18 år fra forældres eller andre opdrageres side udsættes
for vanrøgt eller nedværdigende behandling eller lever un-der forhold, der bringer
dets sundhed eller udvikling i fare.

Jeg er bekymret for min 7 måneders datter, som nu befinder sig hos sin mormor. Hen-des
mormor er en ældre kvinde som tager en masse morfin og andre piller. Så hun sover tit og
kan ikke passe på min datter. Udover det så ryger hun gevaldigt meget og nærmest puster
hende i ansigtet med alt den røg. Hun prøvede på at give min datter sodavand (cola) da
hun var 3 måneder gammel og endda foran mig, hvor jeg hurtigt fjernede min datter fra
hende. Så nu kommer hun til at give hende forkert mad, som gør situationen MEGET
farlig. Jeg er bekymret for min datter, derfor håber jeg, I vil tage hånd om sagen. Da jeg er
blevet truet af familien og ikke selv må tage derhen. Adressen hvor Barn befinder sig er …
”

Den 6. januar 2021 forsøgte Far forgæves at få Barn udleveret til samvær. Barn
opholdt sig hos sin mormor, mens Mor var i Dubai.

Af mødereferat af 12. marts 2021 fra partshøring afholdt den 5. februar 2021 med
Far fremgår, at han en gang har oplevet, at mormor ville give Barn cola og at
mormor ryger ude på balkonen med Barn, så der lugter af røg i lejligheden. Han
kan ikke forklare, hvad han ville opnå med underretnin-gen.



/

5

Af mødereferat af 12. marts 2021 fremgår, at Mor under partshøring efter
underretningen overfor kommunen fremlægger oplysninger fra sin mors
læge, om at hun ikke får receptpligtig medicin.

Familieretten i Glostrup afsagde den 3. februar 2021 kendelse om, at det
midlertidige samvær skulle gennemføres som støttet samvær i Familieretshuset og
efter Familieretshusets nærmere bestemmelse.

Familieretten i Glostrup stadfæstede ved dom af 16. marts 2021,
Familieretshusets afgørelse om kontaktbevarende samvær, med den ændring, at
det midlertidige kontaktbevarende samvær skal være overvåget (støttet) samvær i
Familieretshuset efter Familieretshusets nærmere bestemmelse.

Den 22. maj 2021 modtog kommunen en anonym underretning, hvoraf fremgår:

”…
Grunden til at jeg skriver er nemlig fordi jeg er bekymret for den lille barn som
bor tæt på mig. Jeg bor ved Adresse 2 og plejer meget tit at gå en tur forbi med
min barnevogn eller med min mand. Barnet (ukendt navn), græder hele tiden og
kan høre råben og skrigen ind fra hjemmet. Ud over det så ryger vedkommen
vandpibe indenfor og udenfor på altanen mens babyen græder. Og det bliver lagt
meget højt musik. Jeg er bekymret for barnet, da jeg selv har et barn og vil have et
fredeligt nabolag, hvor alle børn trives godt. Barnet bor på Adresse 1 By 2, By 3.
…”

Af udtalelse om Barn modtaget den 17. september 2021 fra vuggestuen fremgår:

” Hvordan trives barnet?
Barn er en glad og frisk pige som trives, har gåpåmod, er engageret og er
nysgerrig på sine omgivelser. Barn profiterer af især motoriske aktiviteter. Hun
trives godt i den nærmeste udviklingszone og på den måde er der stor udvikling
hos hende. Barn sætter pris på struktur og rammer, hvor der er plads til
fordybelse, men samtidig også lege, hvor hun selv kan styre og kan gå til og fra.
Barn reagerer alderssvarende som sine venner f.eks. i konfliktsituationer og kan
godt prøve grænser af, men kan sagtens trøstes og komme ud af de svære
situationer ved hjælp af en voksen. Barn har brug for en voksen til at hjælpe
hende med diverse behov. Barn kan godt have lidt svært ved at holde balancen og
det er der stor fokus på i vuggestuen. Ydermere ligger hun på trin på sprogtrappen
og derfor ser vi hende som sproglig alderssvarende, hun er god
til at kommunikere med både børn og voksne og kan udtrykke de basale behov.

Er der orden i barnets forhold (madpakke og tøj mv.)?
Personalet i vuggestuen ser Barn som et sundt og raskt barn. Hun er en pige der er
ren og pæn i tøjet. Hun spiser og drikker godt, har en god appetit og kan sidde
længe og sanse med maden og giver sig god tid. Vi oplever et godt
forældresamarbejde, med



/

6

mor, der altid kommer med rent tøj når der er behov for det og ligeledes er hun obs. på
garderoben og at der ikke mangler noget.

Hvem henter og bringer sædvanligvis barnet?
Det er Barns mor, moster og hendes onkel sædvanligvis.

Er der bemærkninger om fravær?
Barn har et stabilt fremmøde. Er kun fraværende ved sygdom eller har en fridag og her
giver mor altid besked til vuggestuen.

Hvordan fungerer forældresamarbejdet?
Personalet i vuggestuen har et godt samarbejde med Barns mor, hun er forstående, lyttende
og samarbejdsvillig. Vi oplever mor, have en tydelig og positiv kommunika-tion, både
med personalet og Barn. Hun vil det bedste for sin datter, men har til tider udtrykt
usikkerhed, men har her ikke været bange for at spørge til råds hos det pri-mære personale,
efter behov.

Hvordan er indtrykket af barnets kontakt til den øvrige familie? Barn er glad når hendes
onkel eller moster kommer og henter hende i vuggestuen, på samme vis oplever vi at
onklen og mosteren er glad for at se Barn. Vi oplever Barn tryg og lyser af glæde når hun
bliver hentet af hendes familie.
Har I andre oplysninger?”

Der er foretaget 6 overvågede/støttede samvær i Familieretshuset, af samværs-
rapporten fremgår af Helhedsindtryk af samværsforløbet:

”  Opmærksomheden henledes på, at helhedsindtrykket udelukkende afspejler, hvad det
har været muligt at observere indenfor rammen af det overvågede samvær.

Det er indtrykket, at Barn ved samværsforløbets begyndelse var tilbageholdende i en grad,
der syntes naturlig hendes alder og den uvante situation taget i betragtning. Til eksempel
sås det i begyndelsen, at hun brugte Person 1 en del til at søge tryghed ved ek-sempelvis at
sidde på skødet, kramme hende eller stå tæt ved hende.

Ses der på hele samværsforløbet, er det indtrykket, at der er sket en udvikling, hvor Barn
gradvist er blevet mere tryg i samværslokalet og i Fars selskab. Under de sidste par
samvær søgte Barn Person 1 langt mindre end i begyndelsen, og til eksempel observeredes
det, at hun ved femte samvær registrerede, at Person 1 forlod lokalet kortva-rigt, men ikke
reagerede negativt på dette og blot fortsatte legen med Far. Det sås ligeledes, at Barn som
samværene skred frem bevægede sig mere frit rundt i lokalet og tog flere initiativer til leg
og kontakt med Far, samt at hun stoppede med at kigge efter Person 1, når hun var
fordybet i aktiviteter med Far.

Det er indtrykket, at Far fra starten af forløbet har indgået i samværene på en måde, der
har understøttet, at de er foregået på Barns præmisser. Far har mødt Barn med entusiasme
og varme og samtidigt givet hende tid og plads til gradvist at blive mere tryg i hans
selskab. Han har mødt stabilt og til tiden til alle samvær, og han har i samspillet med Barn
fremstået rolig og tålmodig. Han har taget mange initiati-



/

7

ver til leg og kontakt med Barn og formået at skabe sekvenser af fælles opmærksom-hed
ved eksempelvis at bruge mimik, lyde, ord og kropssprog relevant i forhold til Barns alder.
Det er indtrykket, at Far har haft en naturlig opmærksomhed på Barns behov og har udvist
relevant omsorg, eksempelvis ved at være i stand til at aflæse, at Barn fremstod træt og
ved at hjælpe hende, når hun slog sig. Det er ligele-des indtrykket, at Far har været i stand
til at respondere på Barns initiativer til leg og kontakt, og at han har deltaget heri med
engagement og glæde.

I løbet af samværsforløbet har den børnesagkyndige ydet støtte til Far, primært i form af
råd til, hvordan han kunne få etableret kontakten til og styrket samspillet med Barn under
samværene. Det er indtrykket, at Far under hele samværsforløbet har været meget
modtagelig overfor den børnesagkyndiges vejledning samt villig og i stand til at omsætte
denne på en positiv måde i samspillet med Barn. Det er ligeledes indtrykket, at samspillet
mellem de to har profiteret af vejledningen, og at der er sket en udvikling, hvor der mod
slutningen af samværsforløbet kun har været behov for minimal vejledning fra den
børnesagkyndige.

Ses der på samspillet mellem Barn og Far er det indtrykket, at der i løbet af
samværsforløbet er blevet (gen)etableret en kontakt, som beskrevet i formålet med for-
løbet.

Det er indtrykket, at der er sket en udvikling fra, at Barn fremstod naturligt tilbage-
holdende, og at det primært var Far, der tog initiativ til kontakt og leg, til at der sås en
større gensidighed, hvor begge tog og greb hinandens initiativer. I løbet af
samværsforløbet er der sket en gradvis udvikling, hvor sekvenserne af fælles opmærk-
somhed de to imellem er blevet længere, og det sås særligt ved det sidste samvær, at de
fordybedes i længerevarende aktiviteter sammen. Det er ligeledes indtrykket, at der
gradvist er sket en forøgelse i antallet af mødeøjeblikke, hvor Barn og Far har haft
øjenkontakt og været følelsesmæssigt afstemte, samt at der med tiden kunne ses flere
samspilssekvenser med delt glæde og begejstring, hvor begge syntes at nyde in-
teraktionen. Det er desuden indtrykket, at der i løbet af samværsforløbet er blevet etab-
leret en genkendelighed de to imellem, hvor begge eksempelvis smilte, når de mødtes, og
hvor de gentog lege eller sekvenser fra tidligere samvær.

Angående samarbejdet mellem Far og Person 1, er det indtrykket, at begge fra begyn-
delsen har formået at indgå i dette på yderst konstruktiv vis. Person 1 har som trygheds-
person optrådt relevant og støttet op om samværet ved at være der for Barn, givet hende
omsorg, når hun har søgt den og samtidigt forsøgt at støtte op om kontaktetab-leringen
mellem Barn og Far ved eksempelvis at hilse og foreslå, at Barn legede med Far under
samværet samt ved at holde sig mere i baggrunden ved de sidste samvær, hvor Barn har
været mere tryg i Fars selskab. Person 1 har også medbragt mad og drikke til Barn og
samarbejdet omkring den børnesagkyndiges vejledning, eksempelvis ved at lade Far give
Barn mad. Far har ligeledes givet Person 1 plads til at støtte Barn i det omfang, hun har
haft behov for og kommunikeret kon-struktivt med hende under samværene samt indgået i
fælles sekvenser, hvor de sam-men har klappet af Barn, når hun har spist eller leget med
hende. Det er indtrykket, at dette konstruktive samarbejde mellem Far og Person 1 har
været givende for samværsforløbet.



/

8

Baseret på den ovenfor beskrevne positive udvikling i samspillet mellem Barn og Far
under samværsforløbet, er det indtrykket, at der i høj grad ses et udviklingspoten-tiale i
relationen mellem dem. Det er indtrykket, at der i løbet af ovennævnte samværs-gange er
blevet etableret en god kontakt, som med fremtidigt samvær vil kunne styr-kes yderligere.
Det er indtrykket, at Barns behov for at søge tryghed hos Person 1 under samværene var
aftagende mod slutningen af forløbet, om end det fortsat er indtrykket, at det vil være
hensigtsmæssigt, at der er en tryghedsperson til stede i begyndelsen af et eventuelt
fremtidigt samvær. Det er dog indtrykket, at der er potentiale for, at denne tryghedsperson
udsluses af samværet gradvist.”

Der er afgivet forklaring af Far og Mor.

Far har den 17. september 2021 forklaret, at han er 24 år gammel. Han studerer
Studie 1 og bor alene på en hemmelig adresse i oplandet til Kø-benhavn, fordi
konflikten har været meget høj. Det er en 2 v. lejlighed. Det er et meget
børnevenligt sted, stille og roligt. Han modtager SU og arbejder med at pakke
medicin til apoteker, derudover arbejder han frivilligt som Stilling 1 for unge
udsatte. Hans netværk består af hans far, der er Stilling 2, hans mor, der har læst
Studie 2, hans storebror, der er Stilling 3, og en søster, der er Stilling 4, mens en
anden arbejder i en Arbejdsplads og læser Studie 1 som han.

Han mødte Mor gennem en kusine i 2019. De skulle giftes islamisk på grund af
Mors bror, Person 2, der sagde, at det var en forudsætning for, at han kunne gå ud
med hende. Han ville selv have været kommunalt gift. Han ved ikke, hvad Mor
ville. Med et islamisk ægteskab følger, at man skal betale 35.000 kr. og guld. Hvis
de blev skilt skulle han betale 50.000 kr. oven i.

Han valgte det selv men ved ikke, om Mor valgte det selv. Han havde ikke en
drøftelse med Mor om, hvorvidt de skulle giftes, det gik gennem hendes bror, Mor
kunne nok ikke sige noget til det.

Han betalte 35.000 kr. til Mor. Derefter skulle de ud og vælge ring. Allerede der
så han, at Mor var mere aggressivt anlagt. Da han sagde, at de kunne købe en
billigere ring, fordi han også skulle betale brylluppet, gik Mor amok, men hun var
glad til brylluppet. Efter brylluppet havde han ikke noget sted at bo og boede
sammen med sin bror, der dog var meget sammen med sin kæreste. De boede lidt
separat. Da Barn skulle komme, begyndte de at søge akutboliger først i By 1 og
senere i omegnen. Mors bror tilbød dem, at de kunne låne penge til indskud og
flytte til By 3. Mor flyttede den 30. juli 2020 og han flyttede den 30. august 2020.
Der har været mange episoder, hvor Mor ikke kunne styre sit temperament, hun
har overfaldet ham og revet ham, så han havde sår flere steder på kroppen. Hun
reagerede voldsomt på ting, hun ikke burde reagere på. Hvis han f.eks. sagde, at
Mors søster havde et flot hår, kun-ne hun gå amok.



/

9

Han blev rigtig glad, da Barn kom til verden, han elsker hende over alt på jor-den.
Han gav hende mælk, blandede mælkepulver, kølede flasken, skiftede ble og
kørte med hende. Det er slet ikke sandt, når Mor siger, at han aldrig har passet
Mor. Nogle gange passede han hende mere end Mor, f.eks. hvis hun skulle til
frisør eller ud med veninderne. Det havde han det fint med.

Da Barn kom til verden fortsatte konflikterne. Da Mor havde lånt penge til
indskud af sin bror, smed hun ham ud af lejligheden, hver gang de havde en
konflikt. Hun kastede sko og parfumer efter ham og råbte af Barn, der græd rigtig
meget, hver gang der opstod en situation. Mor kaldte flere gange på sin familie. I
oktober 2020 havde de haft et sammenstød. Han forlod lejligheden for at give
Mor plads og mødte Mors far på parkeringspladsen. Mors far var ved at køre ham
ned. Han undveg med sin bil, stod ud og spurgte, hvad der var galt. Mors far
svinede ham til, kaldte ham en lille lort og sagde at han burde dø.

Parterne blev skilt og han betalte 50.000 kr. samt lånet til Barns bror, hvilket Barn
syntes, at han skulle, selv om hun blev boende i lejligheden. Det var af-talt, at han
skulle se Barn, når han havde betalt, men de snød ham, for han fik ikke Barn at se.

Han flyttede og søgte kontaktbevarende samvær. Barns storebror truede ham og
sagde, at han skulle trække ansøgningen tilbage, ellers ville Mor sige, at han
aldrig havde passet Barn, var voldelig og en konservativ islamist, præcist som det
er sket.

Han betalte sorte penge til Mors familie uden at få samvær. Det fik han så efter
noget tid via Familieretshuset.

Første gang kunne han dog ikke få lov at se Barn, fordi de udnyttede den re-gel, at
samværet blev afbrudt, når Mor holdt juleferie.

Da Mor den 6. januar 2021 var rejst på ferie til Dubai og han blev klar over, at
hun havde efterladt Barn hos sin mor, henvendte han sig til Mors mor for at få lov
til at se Barn. Han havde taget en ven med. Det havde Familieretshuset bekræftet,
at han kunne gøre. Han spurgte Mors mor og to søstre, om han måt-te se Barn. De
sagde, at de lige ville ringe til advokaten. I stedet ringede de til Mors storebror.
Han fornemmede, at noget var galt og sagde til sin ven, at de skulle gå. Han gik
med sin ven og mødte sin far ved parkeringspladsen.

Hans far var kommet på eget initiativ fra By 1, fordi han var bekymret for ham.



/

10

Der kom 2-3 biler i høj fart og ud sprang ca. 10 personer, herunder Mors store-
bror, Person 2. Personerne var meget aggressive. Person 2 har tidligere været i et
ban-demiljø og har været i fængsel med lillebroderen Person 3, for at stikke en
pistol i munden på en, som fik ødelagt sine tænder. Mors familie er gammeldags
kul turelle. Person 3 måtte f.eks. ikke blive gift med en dansker.

Hans ven blev nogle dage senere truet med at blive kidnappet. Mors bror anså det
for en æressag, at der kom en fremmed mand for at filme.

Da der ikke blev udleveret til samvær, gik de i Familieretten, hvor det på hans
foranledning blev besluttet, at der skulle være overvåget samvær af hensyn til
hans sikkerhed.

Mor mødte ikke til forsamtalen i Familieretshuset, anden gang sygemeldte hun
sig. Han føler sig svigtet. Hvis han ville kidnappe sin datter, var han taget i
vuggestuen. De har ikke indbragt misligholdelsen vedr. den 15. september 2021
for Familieretten, da sagen var berammet til i dag.

Hvis Barn har bopæl hos ham, vil han sikre, at hun bliver udleveret til samvær og
lære hende, hvad der er rigtigt og forkert. Barn skal ikke vokse op i skyggen af
Mors storebror, Person 2.

Spurgt af advokat Maiken Breum, forklarede han, at det var Mor, som stod på
lejekontrakten.

Han har en kæreste, men de bor ikke sammen.

Den 6. januar 2021 kom han alene med en ven og hans far kom af sig selv. Spurgt
om advokaterne havde skrevet sammen om, hvorvidt samværet var af-lyst,
forklarede han, at det vidste han ikke noget om, da han kom for at se Barn.
Truslerne mod ham, hans ven og far er politianmeldt. Politiet har sagt, at de vil
tale med Mors storebror og han er blevet tilbudt et mæglingsmøde med Mors
storebror, det turde han dog ikke. Han ved ikke, hvad der sker. Hans far har 8
brødre, der minimum har 5 børn. Han har ingen kontakt med den fætter, som
måske er idømt 12 års fængsel for drab.

Foreholdt bilag 27, hvorefter Far er beskrevet som uinteresseret i sundheds-
plejerskens besøg, og som om han var mere interesseret i, at hun skulle gå. Her-til
forklarede han, at han har spurgt interesseret, når sundhedsplejersken var der. Mor
og hendes storebror har talt med sundhedsplejersken, efter at han flyttede fra
lejligheden.

Foreholdt sundhedsplejerskens iagttagelse: ”Jeg har ikke på noget tidspunkt set
BF lave en sutteflaske, skifte ble eller andet og han har primært taget Barn op



/

11

eller siddet med hende på opfordring fra Mor.” Fastholdt han, at sundhedsple-
jersken må være blevet påvirket. Det er noget vrøvl.

Han har sendt de billeder, han lige havde af sig selv og Barn. Måske har han flere.
Han vidste ikke, at han skulle sikre sig billeder med henblik på en sag om
forældreansvar.

Foreholdt bilag A, underretning fra ham selv, hvorefter Mor var rejst til Dubai og
havde overladt Barn til sin mormor, der tager smertestillende morfinpiller og
ryger som en skorsten, forklarede han, at han havde forventet, at Barn blev fjernet
og anbragt i pleje. Han er bekendt med, at kommunen ikke fandt, at der var et
problem. Han mener ikke, at Barns mormor kan varetage omsorgen for hende, da
Barn var 3 måneder ville hun f.eks. give hende Cola.

Foreholdt bilag D, anonym underretning, hvorefter en person boende ved Adresse
2 oplyser:
”… plejer meget tit at gå forbi med min barnevogn eller med min mand. Barnet (ukendt
navn) græder hele tiden og kan høre råben og skrigen ind fra hjemmet. Ud over det så
ryger vedkommen vandpibe indenfor og udenfor altanen, mens babyen græder. Og det
bliver lagt meget højt musik. Jeg er bekymret for barnet, da jeg selv har et barn og vil have
et fredeligt nabolag, hvor alle børn trives godt. Barnet bor på Adresse 1, By 2.”

Hertil forklarede han, at han blev chokeret, da kommunen ringede til ham, men
det undrer ham ikke. Hvis man mistænker ham for denne underretning, kunne han
have gjort det for længe siden.

Han foretrækker, at Barn kan have samvær med ham et andet sted end i Fa-
milieretshuset, da det bliver aflyst. Samværet kan foregå hjemme hos ham, men
det skal ikke være i By 3, hvor han kan blive skudt. Det er ikke problema-tisk, at
Mor ikke ved, hvor han bor. Hvis der sker det mindste, vil Mors store-bror banke
på hans dør. Han kan hente og aflevere i vuggestuen. Af hensyn til hans
sikkerhed, skal det foregå indendørs og et sted, hvor der er kamera. Han kan hente
i et Center, der er tæt på, hvor han bor. Der er legeplads, hvor han bor.

Spurgt om han tror, at Barn vil kunne huske ham, når han ikke har set hende siden
den 25. oktober 2020, forklarede han, at hans kæreste arbejder i en Arbejdsplads
og forstår sig på børn. Han synes ikke, at samværet skal være i Familie-retshuset.

Spurgt af dommeren hvad der skete ved samværet den 15. september 2021, op-
lyste han, at Mor havde ringet tirsdag, da han var til boksning og ikke kunne tage
telefonen. Han ringede tilbage, da han så sin telefon, men opkaldet blev



/

12

ikke besvaret. Han var ankommet til Familieretshuset den 15. september, da han
fik at vide, at samværet var blevet aflyst, fordi Mor var syg.

Forevist videoer, forklarede han, at hans ven har filmet den video, som han har
fremlagt. Hans far sagde på en arabisk, ironisk måde til Mors bror, at han bare
skulle slå Far. Hans far forsøgte at løse konflikten, det kan man også se. Da Mors
bror, Person 2 gik imod hans far, skubbede Far ham væk.

Far forklarede supplerende den 2. december 2021, at det overvågede samvær er
gået rigtig godt. I starten hang Barn på mormor, efterfølgende var Barn ikke
opmærksom på mormor. Da mormor var ude en halv time, gik Barn ud for at se,
hvad mormor lavede. Stille og roligt begyndte Barn at åbne sig overfor ham og
kaldte på ham på babysprog. Det gik bedre for hver dag. De har leget med
barnevogne og magneter. Han hentede forskelligt legetøj og de tegnede hele tiden.
Han gav hende selv mad, det gik meget nemt.

Spurgt af dommeren, var det mormor, der havde maden med.

Spurgt af advokat Majken Breum om Mor kan få oplyst, hvor han bor, forkla-rede
han, at der har været en hel masse med Mors brødre.

Han forklarede, at han sagtens kan samarbejde med Mors mor eller hendes bror,
da Mors bror har forbudt ham at kontakte hende direkte.

Mor har den 17. september 2021 forklaret, at hun er 23 år. Hun bor i lejligheden,
hvor parterne har boet sammen. Hun bor der sammen med Barn. Hun har ingen
kæreste. Hun arbejder i hjemmeplejen i 37 timer om ugen og hver anden weekend
i lige uge. Hun ønsker grundet parternes konflikt ikke at oplyse, hvor hun
arbejder. Hendes netværk består af familie, mor, far, 3 brødre og 2 søstre, en
tvillingesøster bor på Område og resten i By 3, samt venner og veninder. Hun
bekræftede, at parterne mødtes i slutningen af 2018, da hun gik på VUS i By 4.

De blev islamisk gift, fordi de begge er islamisk troende, det var de enige om. De
talte om rådhuset, men var enige om, at det behøvede de ikke. Fars egen familie
er også islamisk gift. De blev gift primo 2019. Fars bror Person 4 havde en
lejlighed, der skulle renoveres. De boede sort i storebroderens lejlig-hed, men hun
havde adresse et andet sted. Far udsatte hende for fysisk vold, slag og riven i hår,
samt social kontrol. Hun måtte ikke have venner eller være på de sociale medier.
Fars familie boede lige ved siden af. De var me-get hos hans forældre. Hvis hun
ikke gik op og hilste på Fars mor, når hun gik forbi, blev de sure. Fars far kom
uanmeldt og låste sig ind. En dag kom han ind i lejligheden, da hun var næsten
nøgen.



/

13

Hun sagde til Far, at han ikke måtte slå hende. Hun talte også med Fars mor, som
sagde, at det skulle hun bare leve med, fordi sådan var Fars far også overfor
hende. Hun anmeldte det ikke til politiet, da hun var blevet gravid og håbede, at
det blev bedre.

Efter de gik fra hinanden, har Far stjålet penge fra hende, dels fra en kuvert og
dels ved at udnytte hendes NEM-ID.

Det er ikke rigtigt, at hun har kastet med sko og parfumer. Som par kan man blive
provokeret. Hvis hun skulle mødes med veninder og til byen, skulle hun spørge
ham om lov. Han har slået hende, hvis hun talte med drenge.

Barn blev født kort efter, at de blev gift. De boede i broderens lejlighed, da hun
var højgravid. De boede ved siden af Fars forældre. Der var en fætter, som havde
en konflikt med en, som han dræbte. Derfor var de enige om, at de skulle væk. De
gemte sig i 2 måneder hos hendes mor. De flyttede til By 3 samtidig, men Far
flyttede først sin adresse på et senere tidspunkt.

De har været sammen hele tiden. De var sammen om at bade Barn, hvor Far holdt
hende. De billeder, Far har lagt op, har hun også selv, det er hende, der har taget
dem.

Foreholdt SMS, hvor hun husker Far på at give Barn cardigan på m.v., forklarede
hun, at hun ikke præcist husker, hvad hun lavede ved den lejlighed. Far var tit ude
med sine venner til sent, hvor hun ikke kunne få fat på ham. Hun gav udtryk for,
at hun var taknemmelig, da Far ville passe Barn, mens hun skulle have ordnet hår.

Foreholdt SMS, hvor hun skriver, at han måske skal passe Barn, da hun skal se en
niece, forklarede hun, at det blev ikke til noget, fordi de var uvenner den dag,
hvor Far i stedet tog til By 1. Far har i perioder været væk 2 uger, hvorefter han
kom tilbage i 2 uger. Han stak også af fra huslejen.

Da de gik fra hinanden, aftalte de, at Barn skulle være sammen med hende, fordi
man i deres kultur ikke må se en mand de første 3 måneder, derefter skulle der
være samvær. Der er ikke samvær, fordi Barn ikke kender Far. Hun stoler ikke på
ham. Da hun bad Far om at skifte ble, sagde Fars mor, at det skulle hun ikke
spørge Far om.

Den 6. januar 2021 skulle der ikke være samvær, fordi Barn ikke kendte sin far.
De skrev til Fars advokat, at der ikke skulle være samvær. Barn var hos hendes
mor, mens hun var i Dubai. Far har intet at lave der. Hendes mor blev bange, det
havde de ikke prøvet før. Der blev ikke ringet efter hendes bror. Hendes far boede
på den anden side og hendes bror skulle tilfældigvis



/

14

forbi til noget aftensmad. Hendes brødre har altid hjulpet Far. Det var to af hendes
brødre og to af deres venner, der mødte Far, som kom med sin far og to venner.
Hun tror ikke, at det er politianmeldt, for der er jo ikke sket noget.

Barn er lærenem, meget smilende og glad, hun elsker at spise og er i god triv-sel.
Barn har gået i en almindelig kommunal vuggestue i By 3 siden maj. Hun er
dygtig og social. Sundhedsplejersken kommer tilbage i slutningen af november.
Sundhedsplejersken var mere bekymret, da Far var der. Sund-hedsplejersken
skriver ikke noget, bare fordi Mor siger noget, men det er også hendes opfattelse,
at Far trak sig tilbage, når sundhedsplejersken var der. Han gik rundt i huset, var
på sin telefon eller trak sig tilbage til sit værelse.

Foreholdt at der er kommet 2 underretninger, den første fra Far, bilag A, som er
lukket og en anden, bilag D, som er anonym, forklarede hun, at det er en person,
som bor tæt på i Adresse 2, hvor hun bor. Det fremgår, at der bliver røget
vandpibe og spillet høj musik. Hun har forhørt sig, og der er en af hendes kam-
meraters veninder, som selv har et lille barn, der siger, at det ikke er hende, der
har lavet underretningen. Man kan ikke se ind i hendes lejlighed i Adresse 1 fra
hus Adresse 2. Hun tror, at det er Far, da han har gjort det før. Kommunen vil
lukke sagen.

Samværet blev ikke gennemført onsdag den 15. september 2021. Hun blev rin-get
op fra institutionen tirsdag, fordi Barn var varm og kastede op. Hun hen-tede
hende mellem kl. 13:00 og 14:00. Barn kastede stadig op onsdag morgen. Hun
ringede kl. 09:00, da Familieretshuset åbnede. Hun har aldrig talt med Far.
Familieretshuset har ikke bedt om en lægeerklæring. Hun oplyste vugge-stuens
nummer og sagde, at de kunne ringe dertil.

Spurgt hvorfor hun er bekymret for Barn, forklarede hun, at hun har kendt Barn
hele hendes liv, Far kender hende ikke.

Spurgt om Far kan lære at passe et lille barn, ved hun det ikke. Hun er be-kymret
for Barn.

Hun er bekymret for, at Far ikke vil levere hende tilbage, fordi han gerne vil tage
Barn fra hende. Hun er også bekymret for sin sikkerhed. Familien til ham, der er
blevet dræbt, og Fars familie er stadig i konflikt. En dag kørte hun bil i By 5,
mens Far og Barn sad bagved, Far havde mistet kørekortet. En bil med en mand
passerede, da de holdt for rødt lys. Far bad hende bakke tilbage og sagde, at ellers
ville hun få en flad. Han steg ud og sagde til manden i den anden bil: ”Hvad glor
du på?”

Hun er tryg ved, at der kan være samvær i Familieretshuset. Bagefter kan Far dog
ikke være alene med Barn, der skal være en anden til stede. Hendes



/

15

mor kan være til stede, men det har de ikke talt om, og hun ved ikke, om hen-des
mor vil være tryg. Der skal alene være samvær hver anden uge, da hun gerne vil
bruge tid med sit barn. Nu er Barn gammel nok til at kunne nogen ting.

Hun vil gerne have forældremyndigheden alene, fordi de ikke kan blive enige om,
hvilken skole Barn skal gå i, og hun skal være social. Far havde skre-vet Barn op i
en islamisk vuggestue. Far har også tilkendegivet, at Barn skal gå i en islamisk
skole. Barn skal vælge sit eget liv. Hun har selv valgt at bære tørklæde, men
hendes tvillingesøster går ikke med tørklæde. Fars mor går fuldt tildækket, det gør
hans søstre også og de er islamisk gift. De er bare vidt forskellige. Parterne har
ingen kommunikation, hun har slet ikke ringet til Far.

Spurgt om parterne kan have kontakt, forklarede hun, at hun ikke tør have kon-
takt med Far.

Spurgt af advokat Michael Nauman forklarede hun, at hendes mor er på pen-sion,
hun husker ikke, hvilken uddannelse hun har, det er noget med Stilling 5. Hendes
far er også på pension, han har arbejdet i udlandet som Stilling 6. Hun er uddannet
som Stilling 7 og arbejder i hjemmeplejen. Person 2 har ingen uddannelse.

Foreholdt at hun har forklaret, at der i hjemmet med Far var en høj grad af fysisk
og psykisk vold og spurgt, hvorfor hun ikke gik til politiet, forklarede hun, at Far
var hendes barns far og derfor valgte hun at give ham en chance, men det fortjente
han ikke.

Hun tog til Dubai den 1. januar 2021 og var væk i 7 dage. Hun havde aldrig før
været væk fra Barn i 7 dage, men da Barn var nyfødt, syntes Far, at de skulle have
mand og kone hygge i en weekend eller gå i biografen, hvor hendes mor passede
Barn, så hun er vandt til sin mormor.

Barn kommer til samvær den 29. september, hvis hun ikke er syg. De har talt om
skolevalg. Far har fortalt, at han ønsker at have GPS på Barn, det har hans egen
far haft på ham. Foreholdt at hun frygter, at Far vil have Barn i en islamisk skole,
baserer hun det på deres samtaler, der er ikke noget på skrift.

Spurgt af den børnesagkyndige, hvorfor de samvær, som Familieretshusets be-
sluttede den 17. december 2020 ikke blev gennemført, kan hun ikke svare.

Spurgt hvorfor Barn så vil komme på samvær nu, hvor hun kender Far endnu
mindre, forklarede hun, at Barn nu er blevet ældre og skal have lov til at se sin far.
De har ikke talt sammen og har ikke gjort foranstaltninger for at Barn kunne se
Far. Spurgt hvad hun tænkte, da hun modtog afgørelsen



/

16

den 17. december 2020, forklarede hun, at hun ingenting gjorde, men afgørelsen
blev påklaget og familieretten traf afgørelse den 16. marts 2021. Hendes brødre
prøvede at kontakte Far, så han kunne se sit barn. Det var før Far gik i
Familieretshuset. Det gad han ikke.

Spurgt hvordan samværet skulle have været, forklarede hun, at hun ringede hele
natten og familien ringede også til ham, men han svarede ikke. Det var in-den de
blev islamisk skilt, mens hans ting stadig var i lejligheden.

Mor har supplerende den 2. december 2021 forklaret, at samværene er
gennemført, og at hendes mor har været med til alle samværene. Hendes mor er
overordnet enig i beskrivelsen. Hendes mor har været til stede hele vejen, men har
været tilbageholdende og har f.eks. sagt til Barn: ”gå over til din far!”

På et tidspunkt bad mødeleder mormor om at forlade lokalet. Da Barn græd blev
mormor kaldt tilbage. Hun ved ikke, om mormor forlod lokalet igen.

Spurgt har hun ikke mærket reaktioner på Barn efter samværene, hun har væ-ret
glad.

Spurgt har hun fortalt Barn, at hun skulle på samvær med mormor. Barn forstår
det nok ikke, men hun er glad. Det er naturligt, at Barn var lidt reser-veret i
begyndelsen.

Hendes mor kan fortsat deltage i samvær på et offentligt sted. Hun vil altid kunne.

Spurgt til kommunikationen, forklarede hun, at indtil parterne selv kan finde ud af
det, kan Far altid ringe til hendes mor på Tlf nr. 1, eller hendes storesøster Person
5 på Tlf nr. 2.

Familierettens begrundelse og resultat

Familieretten skal tage stilling til spørgsmålet om ophævelse af fælles forældre-
myndighed, bopæl og samvær for Barn på 1½ år.

Barns perspektiv er belyst ved notater fra Sundhedsplejersken, udtalelse fra
dagplejen, rapport om støttet samvær i Familieretshuset og parternes forkla-ring.

Familieretten lægger til grund, at parterne har været muslimsk gift i et arrange-ret
ægteskab. De har efter Mors forklaring det meste af tiden opholdt sig sammen,
selv om de ikke i hele perioden var registreret med samme bopæl.



/

17

Far har i kortere perioder været fraflyttet lejligheden. Parterne har en konfliktfyldt
relation. Deres forhold har hele tiden været udfordret og kompli-ceret af blandt
andet begge familiers involvering, herunder familiernes forskel-lige måde at
praktisere deres muslimske tro.

Begge parter har forklaret, at den anden har været voldelig, uden at disse på-
stande er blevet bestyrket med anmeldelser til politiet eller skadestueerklærin-ger.
Far har lavet underretning på Barn.

Parterne har aktuelt ingen kontakt. Far har forklaret, at han er blevet pålagt af
Mors bror, at han ikke må kontakte hende direkte, hvilket hun har bekræftet, idet
hun har henvist til, at han i stedet kan kontakte hendes mor eller søster. Mor
ønsker ikke, at Far skal vide, hvor hun arbejder. Far ønsker af hensyn til sin egen
sikkerhed ikke at oplyse, hvor han bor.

Kontakten mellem Barn og Far har været afbrudt fra den 25. okto-ber 2020 til den
29. september 2021, hvor der blev iværksat overvåget/støttet samvær.

Forældremyndighed
Retten finder efter en samlet vurdering med særlig vægt på parternes konflikt-
fyldte relation, forskellige holdninger til valg af institution og skole, samt ikke
mindst manglende mulighed for direkte dialog, at der er påvist konkrete holde-
punkter for at antage, at forældrene ikke indenfor en overskuelig fremtid vil
kunne samarbejde om Barns forhold til Barns bedste, og at det derfor er bedst for
Barn, at den fælles foræl-dremyndighed ophæves.

Familieretten henviser til forældreansvarslovens § 11, 2. pkt., jf. § 4.

Efter en samlet vurdering er det bedst for Barn, at Mor får forældremyndigheden
alene. Familieretten har navnlig lagt vægt på, at Mor er Barns primære
omsorgsperson. Hertil kommer, at det er Sundhedsplejerskens indtryk, at Mor
fuldt ud kan varetage omsorgen for Barn, der også efter udtalelsen fra dagplejen
stortrives. Herudover har ret-ten lagt vægt på, at Mor nu udtrykkeligt har
tilkendegivet at ville sam-arbejde om og støtte Barn i at have samvær med sin far.

Bopæl
Det følger heraf, at Barn skal have bopæl hos Mor.

Samvær



/

18

Efter familierettens samlede vurdering af barnets forhold, herunder at Far har
taget del i hverdagen omkring Barn, fra hun blev født og særligt rapporten om det
overvågede samvær, skal Barn have samvær med Far som nedenfor bestemt.

Retten har besluttet, at mormor skal deltage i samværet de første 4 gange. Ret-ten
har lagt vægt på, at den børnesagkyndige fra Familieretshuset har anbefalet, at der
bør være en tryghedsperson til stede i begyndelsen af et fremtidigt samvær,
hvorefter tryghedspersonen kan udfases. Mor har oplyst, at hendes mor kan og vil
medvirke. Mormor har aktivt støttet samværet i Familie-retshuset, hvor Far og
mormor har formået at skærme Barn fra konflikten i fælles glæde over barnet.

Familieretten henviser til forældreansvarslovens § 19 og § 21.

THI KENDES FOR RET:

Den fælles forældremyndighed ophæves, og Mor skal have forældre-
myndigheden alene over Barn, født Dato 2020.

Barn har herefter bopæl hos Mor.

Barn, født Dato 2020, skal have samvær med Far på følgende måde:

8 uger:
2 timer om torsdagen i hver uge fra kl. 14:00 – 16:00, hvor mormor kan deltage
de første 4 gange, samværet med deltagelse af mormor foregår i City 2. Far henter
mormor og Barn i institutionen og forlader City 2, når samværet er slut.

Første gang den 16. december 2021

8 uger:
4 timer om torsdagen i hver uge fra kl. 14:00 – 18:00, derefter

Fremadrettet:
8 timer om lørdagen i ulige uger fra kl. 10:00 – 18:00 og 4 timer torsdag i lige
uger fra kl. 14:00 – 18:00.

Far henter i institutionen og afleverer i Hundige Storcenter. Om lør-dagen
afhentes og afleveres Barn samme sted.



/

19

Ingen af parterne betaler sagsomkostninger til den anden.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

Samværet bortfalder helt, hvis samværet helt eller bare delvist ligger i bopæls-
forælderens ferie med Barn, hvis ferien ligger i skoleferierne. Ved skoleferier
forstås vinter-, påske-, sommer-, efterårs- og juleferien. En skoleferie starter ved
slutningen af sidste skoledag før ferien og slutter den første skoledag efter fe-rien.
Løse helligdage betragtes ikke som skoleferie.

Parterne opfordres under hensyn til Barns alder og løbende udvikling til at drøfte
justering af samværets omfang efter 7 måneder og henvises til evt. at rette
henvendelse til Familieretshuset.



/





/